Mende

For Mende i Frankrike, se Mende (Lozère)
Mende er folk og et tilhørende språk i Afrika.

Som språk er det et niger-kongospråk i Sierra Leone med 1,5 millioner talere, og inntil 20.000 talere helt vest i nabolandet Liberia. De viktigste dialektene i språket er kpa, ko, waanjama og sewawa.

Som folkeslag er det en nesten overlappende gruppe (noe mindre enn språkets talere). Deres muntlige tradisjon antyder at de innvandret til området fra Sudan mellom 100-tallet og 1500-tallet. Fra uminnelige tider har de dyrket ris og flere andre grøder, og tillemper vekselbruk for å skåne marken mot utarming.

Mendefolket er også kjente for sine skulpturer av teglstein - figurer med store lepper, brede neser og utstående øyne. Deres berømte hjelmmasker benyttes i de hemmelige selskap poro og bundu som styrer den religiøse og sosiale hverdag blant dem som ikke er konvertert til islam (ca 30 %) eller kristendommen (ca 15 %).

Eksterne lenker
 Mende - UCLA Language Materials Project, University of California Los Angeles (UCLA).

Kategori:Niger-kongospråk
Kategori:Etniske grupper i Sierra Leone
Kategori:Etniske grupper i Liberia
Kategori:Etniske grupper i Guinea
Kategori:Etniske grupper i Afrika